最近掃街成日去尖沙咀香港小熊 買佢地既肉鬆卷 由於呢樣係佢地最受歡迎既產品 所以通常一放工就會去買 好多時7點幾已經賣曬㗎啦  海苔肉鬆卷 星期一既七點半到 好好彩買到2小盒 小卷係超鬆軟既海棉蛋糕 加上沙律醬夾心 表層再有大量肉鬆同紫菜碎碎 咸甜適中，味道相當討好 絕對係超有驚喜  楊枝甘露 經典特色飲品 大大杯之餘 芒果同奶香比例平均又唔會好甜  美碌惡魔 同樣有驚喜 經典美碌恐龍加牛奶夠濃郁 冇諗過可以加埋微甜豆腐花加上勁香既咖啡啫喱 飲品大膽又創新 有別於一般台飲